7 ຄົນ ເສຍຊີວິດ ໃນການໂຈມຕີ ລົດບັສທະຫານ ຢູ່ ອັຟການິສຖານ
ການໂຈມຕີ ດ້ວຍລະເບີດສະລະຊີບ ຂອງກຸ່ມ​ທາ​ລິບານ ຕໍ່ລົດບັສທະຫານ ​ໃນນະຄອນຫຼວງ​ກາ​ບູລ ເຮັດ​ໃຫ້​ມີ​ຜູ້​ເສ​ຍຊີ​ວິດ​ ເຈັດ​ຄົນ ​ແລະ​ 15 ຄົນ​​ບາດ​ເຈັບ.
ການໂຈມຕີດ້ວຍລະເບີດສະລະຊີບຂອງກຸ່ມທາລິບານ ທີ່ແນ ເປົ້າໝາຍໃສ່ພວກທະຫານ ໃນນະຄອນຫຼວງກາບູລ ຂອງອັຟ ການິສຖານ ເຮັດໃຫ້ມີຜູ້ເສຍຊີວິດຢ່າງໜ້ອຍເຈັດຄົນ ແລະ ຫລາຍກວ່າ 15 ຄົນໄດ້ຮັບບາດເຈັບ ຕຳຫລວດ ໃນນະຄອນກາບູລ ກ່າວວ່າ ການໂຈມຕີເທຶ່ອທຳ ອິດ ໃນຕອນເຊົ້າວັນພຸດມື້ນີ້ ໄດ້ແນໃສ່ລົດບັສຄັນນຶ່ງ ທີ່ຂົນ ສົ່ງພວກທະຫານກອງທັບແຫ່ງຊາດ ອັຟການິສຖານ ຫຼັງຈາກ ນັ້ນຕໍ່ມານ້ອຍນຶ່ງຜູ້ໂຈມຕີຄົນທີສອງກໍໄດ້ບີບຄະນວນ ລະເບີດ ໃຫ້ແຕກຂື້ນ ໃກ້ກັບລົດບັສທະຫານຄັນທີສອງ ກຸ່ມທາລິບານ ໄດ້ອ້າງເອົາຄວາມຮັບຜິດຊອບ ຈາກການໂຈມຕີທັງສອງຄັ້ງ ໃນການຖະແຫລງ ຕໍ່ອົງການຂ່າວຝຣັ່ງນັ້ນ ໂຄສົກຂອງກຸ່ມທາລິບານ ທ້າວ Zabihullah Mujahid ກ່າວວ່າ ມັນເປັນ “ຄຳເຕືອນອັນຈະແຈ້ງ” ຕໍ່ລັດຖະ ບານອັຟການິສຖານ ທີ່ໄດ້ ລົງນາມໃນຂໍ້ຕົກລົງດ້ານຄວາມໝັ້ນຄົງ ກັບສະຫະ ລັດ ທີ່ໄດ້ມີການຄອງຄອຍຖ້າມາເປັນ ເວລາດົນນານແລ້ວນັ້ນ ລາວກ່າວຕື່ມວ່າ ກຸ່ມຫົວຮຸນແຮງຈະເພີ້ມການໂຈມຕີຂຶ້ນຕື່ມ ໃນວັນອັງຄານວານນີ້ ບັນດາເຈົ້າໜ້າທີ່ອັຟການິສຖານແລະສະຫະລັດ ໄດ້ເຊັນຂໍ້ຕົກລົງ ດ້ານຄວາມໝັ້ນຄົງສອງຝ່າຍ ທີ່ຈະອະນຸຍາດໃຫ້ທະຫານ ແລະພົນລະ ເຮືອນສະຫະລັດ ເກືອບ 10,000 ຄົນແລະກຳລັງອົງການ NATO ອີກ 2,000 ຄົນ ຢູ່ໃນອັຟການິສຖານ ໄດ້ຕໍ່ໄປອີກ ຫລັງຈາກໝົດກຳນົດເສັ້ນຕາຍໃນວັນທີ 31 ເດືອນທັນວາ ເພື່ອໃຫ້ທະຫານ ນາໆຊາດ ຖອນອອກຈາກປະເທດໄປນັ້ນ ຂໍ້ຕົກລົງດັ່ງກ່າວອະນຸຍາດໃຫ້ທະຫານຂອງນາໆຊາດ ສືບຕໍ່ການເຝິກແອບກຳ ລັງຮັກສາ ຄວາມປອດໄພອັຟການິສຖານ ແລະປະຕິບັດງານປາບປາມກຸ່ມກໍ່ການ ຮ້າຍ al-Qaida ຢູ່ໃນປະເທດ ການເຊັນສັນຍາດັ່ງກ່າວ ໄດ້ມີຂຶ້ນໃນມື້ທຳອິດ ຫຼັງຈາກການເຂົ້າຮັບຕຳແໜ່ງຂອງປະທາ ນາທິບໍດີຄົນໃໝ່ອັຟການິສຖານ ທ່ນ Ashraf Ghani